CELEX: 32019R0962
Language: et
Date: 2019-06-12 00:00:00
Title: Komisjoni määrus (EL) 2019/962, 12. juuni 2019, millega muudetakse Euroopa Parlamendi ja nõukogu määruse (EÜ) nr 1831/2003 I lisa seoses söödalisandite kahe uue funktsionaalrühma kehtestamisega (EMPs kohaldatav tekst)

13.6.2019   
               
               
                  ET
               
               
                  Euroopa Liidu Teataja
               
               
                  L 156/1
               
            
         KOMISJONI MÄÄRUS (EL) 2019/962,
         12. juuni 2019,
         millega muudetakse Euroopa Parlamendi ja nõukogu määruse (EÜ) nr 1831/2003 I lisa seoses söödalisandite kahe uue funktsionaalrühma kehtestamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         Võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2008 loomasöötades kasutatavate söödalisandite kohta, (1) eelkõige selle artikli 6 lõiget 3,
         ning arvestades järgmist:
         
                     (1)
                  
                  
                     Määrusega (EÜ) nr 1831/2003 on ette nähtud söödalisandite liigitamine nende funktsioonide ja omaduste alusel kategooriatesse ja kõnealuste kategooriate all funktsionaalrühmadesse.
                  
               
                     (2)
                  
                  
                     Tehnoloogia ja teaduse arengu tulemusena on leitud, et mitmesugustel ainetel võib olla söödale tehnoloogiline mõju, mida ükski juba olemasoleva funktsionaalrühma kirjeldus ei hõlma. Seepärast on asjakohane kehtestada kategoorias „tehnoloogilised lisandid“ uus üldine funktsionaalrühm selliste ainete lisamiseks.
                  
               
                     (3)
                  
                  
                     Teadusuuringud näitavad, et lisaks kasutamisele hea põllumajandustava raames, millega tagatakse loomade heaolu ning järgitakse looma heaolu käsitlevaid ELi õigusnorme, võivad mõned söödalisandid aidata hea tervisega loomadel säilitada head füsioloogilist seisundit, aidata kaasa loomade heaolule, ning mõjutada soodsalt looma vastupanuvõimet stressitegurite suhtes või toetada nende heaolu teatavates olukordades. Kuna nende söödalisandite põhifunktsiooni ei ole võimalik liigitada ühtegi konkreetse määruses (EÜ) nr 1831/2003 sätestatud funktsionaalrühma, on asjakohane luua kategoorias „zootehnilised lisandid“ uus funktsionaalrühm. See peaks võimaldama kõnealuste söödalisandite ettenähtud eesmärki paremini määratleda, kehtestada kriteeriumid nende tõhususe hindamiseks ja luua taotlejate jaoks õigusselgus.
                  
               
                     (4)
                  
                  
                     Kõnealuse kahe uue funktsionaalrühma lisamiseks tuleks määruse (EÜ) nr 1831/2003 I lisa vastavalt muuta.
                  
               
                     (5)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1831/2003 muutmine
            Määruse (EÜ) nr 1831/2003 I lisa muudetakse järgmiselt.
            
                        1)
                     
                     
                        Punkti 1 lisatakse järgmine punkt:
                        
                                    „o)
                                 
                                 
                                    muud tehnoloogilised lisandid: ained või, kui see on asjakohane, mikroorganismid, mis lisatakse söödale tehnoloogilisel eesmärgil ja mis mõjutavad soodsalt sööda omadusi.“
                                 
                              
                  
                        2)
                     
                     
                        Punkti 4 lisatakse järgmine punkt:
                        
                                    „e)
                                 
                                 
                                    füsioloogilise seisundi stabilisaatorid: ained või, kui see on asjakohane, mikroorganismid, mis hea tervisega loomadele söötmise korral mõjuvad soodsalt nende füsioloogilisele seisundile, sealhulgas nende vastupanuvõimele stressitegurite suhtes.“
                                 
                              
                  
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. juuni 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 268, 18.10.2003, lk 29.